
Către,





BIROUL PERMANENT AL





CAMEREI DEPUTAŢILOR

Vă înaintăm, alăturat, raportul comun asupra Proiectului de Lege privind promovarea transportului ecologic, transmis Comisiei pentru administraţie publică şi amenajarea teritoriului, Comisiei pentru mediu şi echilibru ecologic şi Comisiei pentru transporturi şi infrastructură, pentru dezbatere şi avizare pe fond, în procedură obişnuită, cu adresa nr. PL. x 195 din 20 aprilie 2016.
	PREŞEDINTE,
Florin-Claudiu 
    ROMAN


	PREȘEDINTE,
  Ion CUPĂ


	 PREȘEDINTE,

Lucian Nicolae
       BODE

R A P O R T      C O M U N
asupra proiectului de Lege privind promovarea 
transportului ecologic

În conformitate cu prevederile art. 95 din Regulamentul Camerei Deputaţilor, Comisia pentru administraţie publică şi amenajarea teritoriului, Comisia pentru mediu şi echilibru ecologic şi Comisia pentru transporturi şi infrastructură au fost sesizate, cu dezbatere şi avizare pe fond, în procedură obişnuită, cu Proiectul de lege privind promovarea transportului ecologic, transmis cu adresa nr. PL. x 195  din 20 aprilie 2016, înregistrat cu nr. 4c-6/203 din 20 aprilie 2016, respectiv nr. 4c-27/156 din 24 aprilie 2016 şi nr. 4c-26/81 din 22 aprilie 2016.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.


Senatul, în calitate de primă cameră sesizată, a adoptat proiectul de lege în şedinţa din 12 aprilie 2016.


Consiliul Legislativ avizează favorabil proiectul de lege (nr.42/15.01.2016);

Guvernul nu susţine adoptarea acestui proiect de lege (nr.547/24.03.2016);

Guvernul nu susţine adoptarea acestui proiect de lege (nr.172/23.02.2017);


Comisia pentru buget, finanţe şi bănci a hotărât, avizarea negativă a proiectul de lege (nr.4c-2/289/06.09.2016);

Comisia pentru industrii şi servicii a hotărât, avizarea negativă a proiectul de lege (nr.4c-3/182/11.05.2016);


Comisia juridică, de disciplină şi imunităţi a hotărât, avizarea negativă a proiectul de lege (nr.4c-11/579/14.06.2016).


Proiectul de lege are ca obiect de reglementare promovarea transportului ecologic, prin impunerea obligaţiei autorităţilor publice locale, regiilor autonome şi societăţilor aflate în subordinea unităţilor administrativ-teritoriale de a achiziţiona mijloace de transport în comun acţionate electric într-o proporţie de minimum 50% din necesarul achiziţiilor viitoare, urmărindu-se astfel reducerea poluării în aglomerările urbane, a consumului de benzină şi motorină, cât şi promovarea noilor tehnologii în transport.

         Potrivit prevederilor art.61 şi 63 din Regulamentul Camerei Deputaţilor, comisiile au examinat proiectul de lege în şedinţe separate. Comisia pentru administraţie publică şi amenajarea teritoriului a examinat proiectul de lege în şedinţa din 14 noiembrie 2017. Comisia pentru mediu şi echilibru ecologic a examinat proiectul de lege  în şedinţa din 11 octombrie 2017, iar Comisia pentru transporturi şi infrastructură a examinat proiectul de lege  în şedinţa din 22 noiembrie 2016.

La lucrările Comisiei pentru administraţie publică şi amenajarea teritoriului au fost prezenţi 24 deputaţi, din totalul de 25 de membri ai Comisiei.


La lucrările Comisiei pentru mediu şi echilibru ecologic au fost prezenţi 8 deputaţi, din totalul de 17 de membri ai Comisiei.


La lucrările Comisiei pentru transporturi şi infrastructură au fost prezenţi 21 deputaţi, din totalul de 21 de membri ai Comisiei.


La dezbaterile care au avut loc a participat, în conformitate cu prevederile art. 55 din Regulamentul Camerei Deputaţilor, republicat, în calitate de invitat: doamna Sirma Caraman, secretar de stat în cadrul Ministerului Dezvoltării Regionale, Administraţiei Publice și Fondurilor Europene.

În urma dezbaterilor şi a opiniilor exprimate, membrii Comisiilor au hotărât, cu majoritate de voturi, adoptarea Proiectului de Lege privind promovarea transportului ecologic, în forma adoptată de Senat.

 În funcţie de obiectul şi conţinutul său, propunerea legislativă face parte din categoria legilor ordinare.
	         PREŞEDINTE,
        Florin-Claudiu 
             ROMAN

          SECRETAR,

      Simona BUCURA- 

           OPRESCU


	    PREȘEDINTE,
       Ion CUPĂ

       SECRETAR,

    FARAGO Petru


	    PREȘEDINTE,
   Lucian Nicolae
          BODE

      SECRETAR,

    Marius BODEA




	
	

	
	


sef serviciu, Sofia Chelaru                Consilier parlamentar,                 Consilier parlamentar,
 Consilier parlamentar,                       Andreea Negulescu                         Monica Tudor

    Alina Tănase

